Падчас афіцыйных мерапрыемстваў беларускі бок перадаў латвійскаму некалькі дзясяткаў метраў шматковага палатна, створанага шаркаўшчынскімі рукадзельшчыцамі. Справа ў тым, што ў свой час Краязнаўчы музей Даўгаўпілскага краю прапанаваў беларускім калегам аб’яднаць намаганні і звязаць-сшыць самае вялікае на зямлі шматковае палатно (не менш за 600 метраў у даўжыню), каб можна было яго перакінуць з берага на бераг Заходняй Дзвіны. Шаркаўшчынскія майстрыхі пагадзіліся. Справа, вартая занясення ў Кнігу рэкордаў Гінеса. Зафіксаваць рэкорд афіцыйна запланавана тады, калі палатно будзе цалкам гатова.